Minden, ami pirosító
Hamvas pír az arcon. Ha épp nem mentél síelni, a pirosító is megteszi. De nehogy helyes kis lázrózsák legyenek a dologból!
Alapszabály: a pirosító és az alapozó állaga azonos legyen. A krémes alapozókhoz krémes pirosítót használjunk. Ha az alapozó púderszerűen szárad, akkor a pirosítót is púder formában vigyük fel.
• Krém vagy zselépirosítók: nagyon természetesnek hatnak, mivel egyszerűen csak szétolvadnak a bőrön. Az ujjainkkal vigyük fel, és szépen kenjük el. Ha túl intenzív a szín, akkor egy vattapamaccsal távolítsuk el a felesleget.
• Púderpirosítók: ecsettel vigyük fel, ha túl erős a szín, akkor arcpúderrel korrigálhatjuk.
• A technika: mindig utoljára vigyük fel, ez adja majd meg a végleges arcszínt. Az arcot elnehezíti, ha túl közel visszük fel az orrhoz, de ne legyen túl távol az arccsontoktól sem, mert így nagyon széthúzzuk az arcvonásokat.